armvectores/hy_wikipedia_2023 huggingface dataset:
Գրոսմերինգ

Գրոսմերինգ (գերմ.՝ Großmehring), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Գտնվում է Այխշտետ շրջանի կազմում։ Բնակչությունը կազմում է 6446 մարդ (ըստ 2010 թվականի դեկտեմբերի 31-ի) Տարածքը կազմում է 47,38 կմ²։ Պաշտոնական կոդ՝ 09 1 76 129։
Քաղաքը ստորաբաժանվում է 5 քաղաքային շրջանի։


== Ծանոթագրություններ ==


== Արտաքին հղումներ ==
Պաշտոնական էջ
Պարույր Մելքոնյան

Պարույր Արարատի Մելքոնյան (հունվարի 4, 1991(1991-01-04), Երևան, Հայկական ԽՍՀ, ԽՍՀՄ - հունիսի 18, 2010(2010-06-18), Արցախ), Հայաստանի Հանրապետության Զինված ուժերի և Արցախի Պաշտպանության բանակի զինծառայող։


== Կենսագրություն ==


=== Կյանք և ուսում ===
Ծնվել է 1991 թվականի Հունվարի 4-ին Երևանում՝ Արմինե Սարգսյանի և Արարատ Մելքոնյանի ընտանիքում։ Ունի կրտսեր եղբայր։
1998 թվականին ընդունվել է N113 միջնակարգ դպրոցը, որի 8-ամյա կրթությունն ավարտելուց հետո ընդունվել է Երևանի N5 արհեստագործական ուսումնարանի քանդակագործության բաժինը։


=== Զինվորական ծառայություն ===
Պարույր Մելքոնյանը պարտադիր ժամկետային զինծառայության է անցել 2009 թվականի հունիսի 25-ին։


=== Պատերազմ ===
2010 թ. հունիսի 18-ին` ժամը 23-ն անց 30-ի սահմաններում, Ադրբեջանի ԶՈՒ հատուկ նշանակության ջոկատայինները, հատելով ղարաբաղաադրբեջանական զորքերի շփման գոտու հյուսիսարևելյան հատվածը, գրոհել են Չայլու գյուղի մերձակա ուղղությամբ տեղակայված ՊԲ դիրքերից մեկը:Նախահարձակ հակառակորդի շուրջ երկու տասնյակ զինվորներից կազմված հետախուզադիվերսիոն խմբի վնասազերծման նպատակով ԼՂՀ Զինված ուժերի վերոնշյալ ուղղության ստորաբաժանումների կողմից ձեռնարկված օպերատիվ գործողությունների արդյունքում ադրբեջանական ջոկատայինները կրելով կորուստներ դիմել են փախուստի։ Պաշտպանական թեժ մարտերի ընթացքում կորուստներ է ունեցել նաև ղարաբաղյան կողմը. արիաբար զոհվել են` կրտսեր սերժանտ Գասպարյան Մնացական Ռոբերտի, շարքային Բարսեղյան Արայիկ Սևակի, շարքային Մանուկյան Էդվարդ Սուրենի, շարքային Մելքոնյան Պարույր Արարատի։ Վիրավորվել են` կրտսեր սերժանտ Մաթևոսյան Գարիկ Յուրիկի, շարքային Բադասյան Գալուստ Գարիկի, շարքային Արզումանյան Անդրանիկ Վալերիի, շարքային Մեսրոպյան Հարություն Վարուժանի։
Հակամարտող կողմերի շփման գծում ադրբեջանական զինուժի սանձազերծած հերթական լուրջ միջադեպը տեղի է ունեցել ՌԴ նախագահ Դ. Մեդվեդևի նախաձեռնությամբ անցկացված եռակողմ հանդիպումից ընդամենը մեկ օր հետո, որտեղ ի դեպ Ադրբեջանի նախագահն իր պատրաստակամությունն էր հայտնել շարունակել հակամարտության կարգավորման խաղաղ ճանապարհը։ Փաստելով այս և դրան նախորդած դիվերսիոն գործողությունների ու հրադադարի խախտման դեպքերի հաճախակի դարձած պրակտիկան`ԼՂՀ պաշտպանության նախարարությունն անհրաժեշտ է համարում իրազեկել, որ ադրբեջանական կողմն այդ ճանապարհով փորձում է պարբերաբար և նպատակաուղղված ապակայունացնել իրադրությունը հակամարտ զորքերի սահմանազատման գծում և դրանով իսկ հարցականի տակ դնել առանց այդ էլ տարածաշրջանում տիրող փխրուն խաղաղությունը։


=== Հուղարկավորություն ===
Հունիսի 21-ին տեղի ունեցավ Պարույր Մելքոնյանի հուղարկավորությունը։ Հունիսի 20-ին հոգեհանգիստը։ Հունիսի 27-ին կաթողիկոսը Մայր Աթոռ սբ. Էջմիածնում հոգեհանգստյան արարողությունը կատարեց։


== Ծանոթագրություններ ==
Սուրեն Արշակունի

Սուրեն Անդրեասի Արշակունի (հունիսի 27, 1901(1901-06-27), Մանգլիս - մարտի 3, 1939(1939-03-03)), հայ խորհրդային քաղաքական գործիչ, ԽՄԿԿ անդամ (1917)։
Ծնվել է Վրաստանի Մանգլիս գյուղաքաղաքում, քահանայի ընտանիքում։ Կիսատ է թողել է Թիֆլիսի գիմնազիայում ուսումը և մտել Ներսիսյան դպրոց։
Մասնակցել է աշակերտական ընդհատակյա մարքսիստական խմբակներին։ Ներգրավվելով այդ աշխատանքներին՝ մի քանի այլ աշակերտների հետ, Թիֆլիսում հիմնում է երիտասարդական «Սպարտակ» միությունը, որը հետագայում ձևավորվում է որպես կոմերիտական կազմակերպություն։
Միաժամանակ նա ակտիվորեն մասնակցում է Կովկասյան ընդհանուր աշակերտական միության հայկական բաժանմունքի ստեղծմանը և նրա տպագիր օրգան «Նոր-սերունդ»-ին։ Մինչև Անդրկովկասում խորհրդային կարգեր հաստատվելը Սուրեն Արշակունին Կովկասյան երկրային կոմիտեի հանձնարարությամբ ընդհատակյա կազմակերպական-քարոզչական աշխատանքներ է տանում Թիֆլիսում, Բաթումում, Մանգլիսում, Ալեքսանդրապոլում։
1918 թվականի սկզբներին տեղափովում է Ալեքսանդրապոլ և ծառայության մտնում զորամասերից մեկում։ Ապա, 1918 թվականի վերջերին նա կրկին մեկնում է Վրաստանի տարբեր գավառներ՝ ընդհատակյա աշխատանքի։ 1919 թվականին, իբրև հմուտ ֆավադիր, նշանակվում է ՌԿ(բ)Կ Երկրային կոմիտեին կից տպագրական գործի կազմակերպիչ։
1920 թվականին Թիֆլիսում մենշևիկների իշխանության դեմ տեղի ունեցած մայիսմեկյան ցույցի մի խումբ ակտիվ կազմակերպիչների հետ ևս բանտ է նետվում։ Ազատվելով բանտից, Արշակունին, որպես կոմունիստական երիտասարդական միության կազմակերպիչ, մեկնում է Հայաստան, սակայն ճանապարհին կրկին ձերբակալվում է և բանտարկվում Ալեքսանդրապոլում (այժմ՝ Գյումրի)։
1920 թվականի նոյեմբերին ազատվում է բանտից։ 1921 թվականի կեսերին Արշակունին պատասխանատու աշխատանքի է անցնում պետական անվտանգության օրգաններում՝ նշանակվելով Ալեքսանդրապոլի արտակարգ հանձնաժողովի նախագահի տեղակալ։ 1925 թվականին տեղափոխվում է Երևան և աշխատանքի անցնում Հայաստանի արտակարգ հանձնաժողովում։ Հետագա տարիներին Արշակունին՝ դարձյալ պետական անվտանգության մարմիններում, աշխատում է Հեռավոր Արևելքում և Մոսկվայում։
1936-1937 թվականներին աշխատել է արտասահմանում։ 1939 թվականին 38 տարեկանում, բռնադատվել է, զոհվել։ Հետագայում, 1956 թվականին արդարացվել է։


== Ծանոթագրություններ ==


== Գրականություն ==
Գուրգեն Ոսկանյան, Հուշեր Ս. Արշակունու մասին։ Անմոռաց դեմքեր (Ներսիսյան դպրոցի սաներ), Ե., «Հայաստան», 1965, էջ 20-21։
Մ. Ղազարյան, Դժվարին ուղիներում, Ե., 1972։
Սանտ Անջելո ա Սկալա

Սանտ Անջելո ա Սկալա (իտալերեն՝ Sant'Angelo a Scala), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 736 մարդ, բնակչության խտությունը կազմում է 74 մարդ/կմ²։ Զբաղեցնում է 10 կմ² մակերես։ Փոստային ինդեքս՝ 83010, հեռախոսային կոդ՝ 0825։


== Ժողովրդագրություն ==
Բնակչության թվաքանակի փոփոխությունները


== Կոմունային վարչակազմ ==
Հեռախոսահամար։ 0825 902063
Էլեկտրոնային հասցե։ santangeloascala@inwind.it
Պաշտոնական կայք։ http://www.comune.santangeloascala.av.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կամաու (թերակղզի)

Կամաու (վիետ․՝ мũi Bãi Bùng, վիետ․՝ мũi Cà Mau), թերակղզի և հրվանդան Հնդկաչինի հարավում, Վիետնամի տարածքում։ Թերակղզին ծովի մեջ է մխրճվում Մեկոնգի դելտայից 180 – 200 կմ դեպի հարավ–արևմուտք՝ Հարավչինական ծովի և Սիամի ծոցի միջև։


== Անվանում ==
Տարածված է նաև անվանման Կամո ձևը։


== Ծանոթագրություններ ==
Ռոբերտ Վարդանյան (ֆիզիկոս)

Անվան այլ կիրառումների համար տե՛ս՝ Ռոբերտ Վարդանյան (այլ կիրառումներ)Ռոբերտ Աղասու Վարդանյան (1949, հուլիսի 5, Երևան), հայ ֆիզիկոս, ֆիզմաթ գիտությունների դոկտոր (1989), պրոֆեսոր (1991)։


== Կենսագրություն ==
1971 թվականին ավարտել է Երևանի պետական համալսարանը։ 1990 թվականից ՀՀ ԳԱԱ ռադիոֆիզիկայի և էլեկտրոնիկայի ինստիտուտի պինդ մարմնի ֆիզիկայի բաժնի վարիչ։ 1994 թվականից ամերիկյան, 1999 թվականից՝ եվրոպական ֆիզիկայի ընկերությունների անդամ է։
Կանխագուշակել է ձայնապլաստիկ երևույթը մետաղներում, առաջադրել կիսահաղորդիչներում լուսապլաստիկ երևույթի, մետաղների ջերմաստիճանային ապաջերմային անկանոնության, ինչպես նաև մետաղ-գերհաղորդիչ անցման ժամանակ թուլացման երևույթների ֆիզիկական մեխանիզմներ։ Մշակել է պինդ մարմինների էլեկտրական, լուսային և մեխանիկական հատկությունների վրա բյուրեղային ցանցի արատների ազդեցության տեսություն։


== Ծանոթագրություններ ==
(255) Օպավիա

(255) Օպավիա (անգլ.՝ Oppavia), աստերոիդ աստերոիդների հիմնական գոտում։ Հայտնաբերվել է 1886 թվականի մարտի 31-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 2,745704 ա. մ., առավելագույնը մոտենում է 2,5346 ա. մ. հեռավորության վրա և հեռանում 2,9568 ա. մ.։ Արեգակի շուրջ մեկ ամբողջական պտույտ է կատարում 1661,8 երկրային օրվա ընթացքում, իր ուղեծրով շարժվելով միջինում 0,216632 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,47° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(255) Օպավիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դիմիտրիե Դան

Դիմիտրիե Դան (հոկտեմբերի 8, 1856(1856-10-08), Սուչավա, Ավստրիական կայսրություն - մայիսի 25, 1927(1927-05-25)), ռումինացի հայագետ, գրող։
Զբաղվել է Ռումինիայի, Բուկովինայի պատմությամբ և հայագիտության տարբեր ճյուղերով։ 1890 թվականին Գերմանիայում լույս է ընծայել «Արևելահայերը Բուկովինայում» (հայերեն թարգմանություն 1891), 1894 թվականին՝ «Մինաս Թոխատեցի․ Մոլդովայի հայերի կրած հալածանքը 1551 թվականին» (Գերմանիայի) գործերը, որոնք լույս են տեսել նաև Ռումինայում։ Ունի ուսումնասիրություններ նաև հայ ձեռագրագիտության, հայոց եկեղեցու պատմության, հայկական սովորույթների ու հավատալիքների մասին։
Ուլիս Տոմ

Ուլիս Տոմ (ռուս.՝ Улыс-Том), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Իժմա գետի աջ ափին՝ 156 կմ հեռավորության վրա։ Գետի երկարությունը կազմում է 28 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000077476
Կոդը ըստ հիդրոլոգիական հետազոտության (ՌԴ) — 103007747
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ֆոտոպլաստիկության երևույթ

Ֆոտոպլաստիկության երևույթ, ֆոտոճկունության երևույթ, բյուրեղների դարձելի ամրապնդումը լույսի ազդեցությամբ։
1968 թվականին հայտնաբերել են Յուրի Օսիպյանը և գիտնական Ի․ Բ․ Սավչենկոն։ Ֆոտոպլաստիկության երևույթը դիտվում է A11 և JIV խմբի գործնականորեն բոլոր կիսահաղորդիչներում։ Փորձարարական տվյալները հիմք են տալիս ենթադրելու, որ Ֆոտոպլաստիկության երևույթը բնորոշ է կիսահաղորդչային բոլոր նյութերին։ Բյուրեղների ամրապնդումը կապված է լույսի ազդեցությամբ կիսահաղորդիչի էլեկտրոնային ենթահամակարգի գրգռման հետևանքով դիսլոկացիաների շարժման պայմանների փոփոխության հետ։ էլեկտրոն-խոռոչային զույգերի առաջացումը կարող է խոչընդոտել դիսլոկացիաների շարժմանը ինչպես լույսի ազդեցությամբ բյուրեղում «երկարակյաց» ֆոտոարգելակիչների առաջացման հաշվին, այնպես էլ դիսլոկացիաների էլեկտրական լիցքի փոփոխության հետևանքով։ Դեֆորմացիայի պայմանների փոփոխությունը կարող է հանգեցնել երևույթի նշանի փոփոխության, այսինքն՝ լույսի ազդեցությամբ բյուրեղի թուլացման (բացասական Ֆոտոպլաստիկության երևույթ)։ Ֆոտոպլաստիկության երևույթը լայնորեն կիրառվում է կիսահաղորդչային սարքերի, ինչպես նաև օպտիկական քվանտային գեներատորների համար օպտիկական« լուսամուտների» պատրաստման տեխնոլոգիայում։


== Գրականություն ==
О с и п ь я н К)․ А․, Савченко И․ Б․, Экспериментальное наблюдение влияния света (на пластическую деформацию сульфида кадмия, «Письма в журнал экспери¬ ментальной и теоретической физики», т․ 7, в․ 4, 1968;
Варданян Р․ А․, Кравченко В․ Я․, Осипьян Ю․ А․, К вопросу о механизме фотопластического эффекта, նույն տեղում, т․ 40, в․ 6, 1984․
Օվինովշչինա

Օվինովշչինա (ռուս.՝ Овиновщина), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(3813) Ֆորտով

(3813) Ֆորտով (անգլ.՝ Fortov), աստերոիդ աստերոիդների հիմնական գոտում։ Հայտնաբերվել է 1970 թվականի օգոստոսի 30-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,190971 ա. մ., առավելագույնը մոտենում է 1,8074 ա. մ. հեռավորության վրա և հեռանում 2,5746 ա. մ.։ Արեգակի շուրջ մեկ ամբողջական պտույտ է կատարում 1184,55 երկրային օրվա ընթացքում, իր ուղեծրով շարժվելով միջինում 0,303913 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,15° անկյուն։
Ֆորտով աստերոիդը պատկանում է Աուգուստայի աստերոիդների ընտանիքին, որը տեղաբաշխված է հիմնական աստերոիդների գոտում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3813) Ֆորտով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թաղումը (նկար)

Թաղումը, անավարտ կտավ, որը պատկերում է Հիսուսի մարմինը գերեզմանում տեղադրելը և վերագրվում է իտալական Վերածննդի վարպետ Միքելանջելո Բոունարոտիին և թվագրվում է 1500 կամ 1501 թվականներով։ Այն գտնվում է Լոնդոնի ազգային պատկերասրահում, որը 1868 թվականին ձեռք է բերել կտավը Հռոմում՝ Շոտլանդիայի պաշտոնական դիվանատան լուսանկարիչ Ռոբերտ Մըքֆըրսոնից, ով էլ, ըստ տարբեր հակասական հաշվետվությունների, կտավը ձեռք է բերել մոտ 20 տարի առաջ։


== Պատմություն ==
Այս կտավի ժամանագրական թվագրումը եղել է որոշակի վեճերի աղբյուր, թեև, ընդհանուր առմամբ, համարվում է վաղ շրջանի աշխատանք։ Որոշ հեղինակավոր հեղինակներ հավատում են, թե հնարավոր է այն ձևափոխվել է Միքելանջելոյի աշակերտներից մեկի կողմից՝ կրկնօրինակելով վարպետին կամ էլ այն գործի անմիջական կրկնօրինակն է։
1981 թվականին գտնված փաստաթղթերի համաձայն, Միքելանջելոյին հանձնարարվել է նկարազարդել Հռոմի Սուրբ Ավգուստինի եկեղեցին, բայց ավարտին հետ է վերադարձրել ամբողջ գումարը։ Հավանական է, որ այդ գործը Թաղումն էր, որն էլ անավարտ է մնացել Միքելանջելոյի Ֆլորենցիա վերադառնալու պատճառով։
Հայտնի է մի միջադեպ, համաձայն որի Միքելանջելոն նամակ է ստացել իր հորից, որտեղ ասվում է, թե պետք է թողնի այն ամենը, ինչ նա անում է, որովհետև տեղ էր հասել մարմարի մեծ կտորը, որով դառնար Դավթի արձանը։


== Նկարագրություն ==
Կտավի կենտրոնական հատվածում պատկերված է Հիսուսը, ում տանում էին գերեզմանատուն։ Նախատեսված էր գերեզմանատունը նկարել կտավի վերևի աջ մասի դատարկ հատվածում։ Հիսուսի ետևի մասում գտնվող տարիքով մորուքավոր տղամարդը, ամենայն հավանականությամբ, Հովսեփ Արիթմանեցին է, ով տվել է իր գերեզմանը՝ Քրիստոսի դամբարան օգտագործելու համար։ Ձախից  երկար մազերով ու երկար կարմիր կարմրանարնջագույն թիկնոցովը  հավանաբար Սուրբ Հովհաննեսն Ավետարանիչն է՝ Մարիամներից մեկի հետ (հավանաբար Մարիամ Մագդաղենացին է), ով ծնկել է նրա ոտքերի մոտ։
Իրականում աջ կողմի երկու կերպարների ինքնությունը անհայտ է։ Ենթադրվում է, որ Նիկոդեմոսից ներքև գտնվող շարքի այս կերպարներից մեկը Մարիամներից մեկն է, մինչդեռ հեռավոր աջակողմյան կերպարը հնարավոր է Մարիամ Սալոմեն է։ Ներքևի աջակողմյան երկար անավարտ հատվածը նախատեսված էր ծնկած դիրքով պատկերել Կույս Մարիամ Աստվածածնին։
Որոշ կերպարների լողացող տեսքը մասամբ կարող է բացատրվել այն փաստով, որ կտավը նախատեսված էր դիտել ներքևից և  որն անավարտ է։ Այնուամենայնիվ, ակնհայտ է աճյունը կրողի դիրքի անհամապատասխանությունը, ինչն էլ աջ կողմում մնում է խնդրահարույց։
Կտավի շատ անավարտ մասերը, ինչպես օրինակ բացակա Տիրամոր թիկնոցը, թանկարժեք լաջվարդ կապույտի անհրաժեշտությունը ունեին։ Կարճ ասած, այդպիսով կարելի էր ավարտել նկարը։ Այն թույլ կտար բացատրել, թե ինչու է այն անավարտ։ Այնուամենայնիվ, եթե անգամ դա այդպես է, չի բացատրում, թե ինչու վարպետը չի ավարտել կտավի շատ հատվածներ, որոնք չեն պահանջում որևէ կապույտ գույն։


== Ծանոթագրություններ ==


== Արտաքին հղումներ ==
National Gallery page
Վելիկայա Պիսարևկա

Վելիկայա Պիսարևկա (ուկրաիներեն՝ Велика Писарівка), քաղաքատիպ ավան Ուկրաինայի Սումիի մարզի Վելիկա-Պիսարևկայի շրջանում։ Հիմնադրվել է 1662 թվականին։
2001 թվականի տվյալներով Վելիկայա Պիսարևկա քաղաքատիպ ավանում բնակվում էր 5 399 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Samo Shampioni

Samo shampioni, բուլղարացի երգչիներ Ելիցա Թոդորովայի և Ստոյան Յանկուլովի երգն է, որով ներկայացրել են Բուլղարիան Եվրատեսիլ 2013 երգի մրցույթում։ Երգի խոսքերի և երաժշտության հեղինականերն են՝ Ելիցա Թոդորովան և Քրիստիան Տալևը։
Երգը մրցույթի կիսաեզրափակիչ փուլում զբաղեցրել է 12-րդ հորիզոնականը 45 միավորով։
Ֆինանսական ապահովագրություն

Շուկայական տնտեսության պայմաններում, ուր ամեն քայլափոխի առկա է տնտեսական գործունեությունը վտանգելու վախ, անհրաժեշտությու է առաջանում 
ձեռնարկել միջոցառումներ՝ պաշտպանելու գույքային շահերը հնարավոր առաջացող վնասներից։ Վերջիններս իրենց բնույթով կարող են լինել ինչպես նյութական, այնպես էլ ոչ նյութական։ Ամեն դեպքում դրանք ստանում են դրամային արտացոլում, այսինքնէ վնասը դառնում է չափելի։
Վնասների առաջացման հիմքը կազմում է ռիսկը։ Այսինքն, եթե չկա ռիսկը, չի կարող առաջանալ նաև վնաս։ Այդ կորուստները կարելի է կրել ինչպես տնտեսական գործունեության արդյունքում, այնպես էլ առօրյայում։ Բացառապես տնտեսական գործունեությանը վերաբերվող և ապահովագրման ենթակա գույքային շահերն են հանդիսանում ֆինանսական ապահովագրության օբյեկտ։
Ֆինանսական ապահովագրությունը տնտեսական գործունեության արդյունքում տարբեր չնախատեսված անբարենպաստ պատճառներից առաջացած ֆինանսական կորուստների բավարարմանն ուղղված դրամական նպատակային ֆոնդերի ձևավորման ու օգտագորխման հետ կապված տնտեսական հարաբերությունների համակարգ է։ Ապահովագրության հիմքում ընկած է ռիսկը, իսկ ֆինանսական ապահովագրության դեպքում՝ ֆինանսական ռիսկը։ Ամենաընդհանուր ձևակերպմամբ՝ ապահովագրական ռիսկը կորուստներ կրելու հնարավոր և պատահական վտանգն է։
Ֆինանսական ռիսկն առաջանում է ֆինանսավարկային հաստատությունների հետ հարաբերությունների ընթացքում, այդ թվում՝ փոխառու և սեփական կապիտալի միջոցների ոչ նպաստավոր հարաբերակցության հետևանքով։ Ֆինանսական ռիսկն առաջանում է տնտեսվարող սուբյեկտի գործունեության ոլորտում, կապված է նրա գործունեության ֆինանսական արդյունքների հետ և բնութագրվում է տնտեսական գործունեության ընթացքում հնարավոր դրամական կորուստներով։
Ֆինանսական ռիսկի անորոշությունը պայմանավորված է կազմակերպության տնտեսական գործունեության ֆինանսական արդյունքների անկանխատեսելիությամբ և ֆինանսական գործարքների շահութաբերության մակարդակով։ Ֆինանսական գործարքների արդյունավետության մակարդակը տատանվում է՝ կախված ռիսկի տեսակից և մակարդակից, ընդ որում՝ բավական լայն դիապազոնով։ Այդպիսով, ֆինանսական ռիսկը կարող է ուղեկցվել ինչպես էական ֆինանսական կորուստներով, այնպես էլ լրացուցիչ եկամուտների ձևավորմամբ։
Աղա Միրաք

Աղա Միրաք Իսֆահանի (возможно 16-րդ դար, Սպահան, Իրան - 1576), Թավրիզի մանրանկարչության դպրոցի (XVI դար) պարսիկ նկարիչ, փղոսկրի փորագրման վարպետ.։


== Ստեղծագործություններ ==
Ստեղծագործել է Հերաթում, ապա՝ Թավրիզի պալատական գրադարանում։ Նշանակալից գործերից են Նիզամիի «Խամսե»-ի ձեռագրի (1539-1543, Բրիտանական թանգարան, Լոնդոն) մի քանի մանրանկարները («Մեջնունը գազանների շրջապատում» և այլն)։ Աղա Միրաքի մանրանկարներն աչքի են ընկնում կառուցվածքի ներդաշնակությամբ, խնամքով մշակված մանրամասներով, բներանգով։


== Պատկերասրահ ==

		
		
		


== Ծանոթագրություններ ==


== Գրականություն ==
Welch, S. C. Persian Paintings: Five Royal Safavid Manuscripts of the Sixteenth Century. N-Y. 1976.
Dickson M.B./Welch S.C. The Houghton Shahnameh. vol.1-2, Cambridge, Mass. 1981.
Էվան Միտչել

Էվան Միտչել (անգլ.՝ Ewan Mitchell, մարտի 8, 1997(1997-03-08), Դերբի, Դերբիշիր, Արևելյան Միդլենդ, Անգլիա, Միացյալ Թագավորություն), անգլիացի դերասան։ Առավել հայտնի է «Վիշապի տունը»  հեռուստասերիալում կատարած Էյմոնդ Թարգարիենի դերով։


== Վաղ կյանք ==
Ծնվել և մեծացել է Դերբիում։ Նա վերապատրաստվել է Նոթինգհեմի կենտրոնական պատանեկան հեռուստատեսային սեմինարում։


== Կարիերա ==
Իր դերասանական կարիերան սկսել է 2015 թվականին՝ նկարահանվելով «Կարծրատիպ» և «Հրդեհ» կարճամետրաժ ֆիլմերում։ Հետագայում նկարահանվել է «Պարզապես Չարլի» (2017) և «Բարձրաշխարհիկ կյանք» (2018) ֆիլմերում։ 2022 թվականի նա միացել է Amazon Prime Video հարթակի «Սալթբըրն» ֆիլմի դերասանական կազմին։
Հեռուստատեսությունում իր դեբյուտը կատարել է 2017 թվականին՝ ITV հեռուստաալիքի «Հալկիոնը» դրամայում որպես Բիլլի Թեյլոր։ 2017-2022 թվականներին նկարահանվել է BBC Two և Նեթֆլիքս հարթակների «Վերջին թագավորությունը» պատմական դրամայում որպես Օսֆերթ։
2019 թվականից նկարահանվում է BBC One հարթակի «Աշխարհը կրակի մեջ» դրամայում որպես Թոմ Բենեթ։
2022 թվականից նկարահանվում է ITV հեռուստաալիքի «Ձգանի կետ» քրեական թրիլլերում որպես Բիլլի Վաշինգտոն։ Նույն թվականին սկսել է նկարահանվել HBO հեռուստաալիքի «Վիշապի տունը» հեռուստասերիալում որպես Արքայազն Էյմոնդ Թարգարիեն։ «Վիշապի տունը» հանդիսանում է «Գահերի խաղը» հեռուստասերիալի փրիքվելը և Ջորջ Ռեյմոնդ Ռիչարդ Մարտինի «Կրակ և արյուն» ֆենտեզի վեպի էկրանավորումը։


== Ֆիլմագրություն ==


=== Ֆիլմեր ===


=== Հեռուստասերիալներ ===


== Ծանոթագրություններ ==
Ժողովածու (2014)

Ժողովածու (2014), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2014 թվի տակ։ Ձեռագիրը գրվել է 1463, 1595 թվականներին Հովսեփ քահանա գրիչի կողմից, Բաղեշում (Ա)։ Ստացողը եղել է Խաչատուր աբեղան (Ա)։ Գրված է թղթի վրա, որը ունի 13,5×9 չափս։ Ձեռագիրը կազմված է 217 թերթից։ Գրված է միասյուն, բոլորագրով։ Ունի լուսանցազարդ մանրանկարներ։ Պահպանակը ունի 4 էջ, գրված է՝ մագաղաթի վրա՝ ուղղագիծ երկաթագրով (Ճաշոց կամ Մաշտոց)։ Կազմը` կաշեպատ տախտակ դրոշմազարդ, աստառը՝ շերտազարդ կտավ։ Հիշատակարաններ գրչի՝ 5բ, 186բ (1463 թվական), 196 ա և այլուր (1595 թվական),ստացողի՝ 186ա, հետագայի՝ 217բ (1670 թվական), 1ա (1730 թվական)։


== Բովանդակություն ==
Յակ. Ղրիմեցւոյ Մեկնութիւն տոմարի, Յաղագս տոմարական մակացութեան։
Տոմար։
Յաղագս իմաստասիրաց բժշկապետաց։
Վասն բնութեան տարւոյն։
Յաղագս տարերաց։
Իշաւախայ Գիրք ի վերայ բնութեան, Վասն համոց։
Ներս. Շնորհալւոյ Վասն ամբարտաւանութեան։
Օրհնութիւնք։
Բանք իմաստնոց։
Տաղ։


== Ծանոթագրություններ ==
ՖԻԴԵ-ի վարպետ

ՖԻԴԵ-ի վարպետ, Շախմատի միջազգային ֆեդերացիայի (ՖԻԴԵ) կողմից շախմատիստներին շնորհվող կոչում։ Տրվում է տղամարդ և կին շախմատիստներին 1978 թվականից։ Իր նշանակությամբ զիջում է «միջազգային վարպետ» կոչմանը և գերազանցում է «վարպետության թեկնածու» կոչմանը։


== Կոչումը ստանալու կարգը ==
ՖԻԴԵ-ի վարպետի կոչմանը հավակնելու համար տղամարդ շախմատիստին անհրաժեշտ է Էլոյի գործակիցը հասցնել 2300 և ավելի կետի, իսկ կին շախմատիստին՝ 2100-ի։ Կոչումը շնորհելու կանոնները գրված են ՖԻԴԵ-ի տեղեկատուում։
Այս կոչումը շնորհվում է նաև շախմատային կոմպոզիտորներին և խնդիրները լուծողներին։
2010 թվականի նոյեմբերին աշխարհում կար 5731 ՖԻԴԵ-ի վարպետ։


== Ծանոթագրություններ ==


== Աղբյուրներ ==
Շախմատային կոչումներ
Շախմատային կոչումներ շնորհելու կարգը
Մորամբեր

Մորամբեր (ֆր.՝ Morembert), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 48 մարդ, բնակչության խտությունը` 19.20 մարդ/կմ²։ Բնակավայրը զբաղեցնում է 2.5 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ արևելք, Շալոն ան Շամպայն քաղաքից` 55 կմ հարավ, Տրուա քաղաքից` 30 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 29 աշխատունակ (15-64 տարեկան)  բնակիչ, որոնցից ակտիվ էին 24-ը, իսկ ոչ ակտիվները` 5։ Ակտիվության ցուցանիշը կազմում է 82,8 %։ 24 աշխատունակ մարդկանցից աշխատել է 17 անձ (12 տղամարդ և 5 կին)։ Գործազուրկ են եղել 7 անձ (2 տղամարդ և 5 կին)։ 5 անաշխատունակներից 3-ը եղել են աշակերտներ կամ ուսանողներ, 1-ը` թոշակառուներ, իսկ 1-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Չո Սո-հյանգ

Չո Սո-հյանգ (հունվարի 21, 1991(1991-01-21), Հարավային Կորեա), հարավկորեացի դերասանուհի։


== Կարիերա ==
Չոն 2014 թվականին շահեց տարվա դերասանուհի մրցանակը՝ Վայրի ծաղիկներ ֆիլմում խաղալու համար։
Նա հայտնի է «Ով ես դու․ Դպրոց 2015» դորամայում իր դերի համար։


== Ֆիլմագրություն ==


=== Ֆիլմեր ===


=== Հեռուստասերիալներ ===


=== Երաժշտական տեսահոլովակներ ===


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Cho Soo-hyang Internet Movie Database կայքում
Cho Soo-hyang at UL Entertainment
Cho Soo-hyang Ինստագրամում
Պավել Ուտկին

Պավել Ուտկին (ռուս.՝ Уткин Павел Петрович, սեպտեմբերի 1, 1920(1920-09-01), Տվերի նահանգ, Խորհրդային Ռուսաստան - հուլիսի 4, 1990(1990-07-04), Լենինգրադ, ՌԽՖՍՀ, ԽՍՀՄ), խորհրդային գեղանկարիչ և մանկավարժ, Լենինգրադի նկարիչների միության անդամ։ 


== Կենսագրություն ==
Պավել Ուտկինը ծնվել է 1920 թվականի սեպտեմբերի 1-ին, Տվերի նահանգի Կաշինսկի գավառի Բոսյակովո գյուղում (մի քանի աղբյուրներում որպես ծննդյան ամսաթիվ նշված է 1920 թվականի օգոստոսի 30-ը): 1929 թվականին ընտանիքի հետ տեղափոխվել է Լենինգրադ։ 1936-1940 թվականներին սովորել է Լենինգրադի գեղարվեստա-մանկավարժական տեխնիկումում, իսկ 1947-1953 թվականներին սովորել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի գեղանկարչության ֆակուլտետում։  
Եղել է Հայրենական մեծ պատերազմի մասնակից։
Ինստիտուտը ավարտելուց հետո զբաղվել է ստեղծագործական և մանկավարժական գործունեությամբ։ Նկարել է դիմանկարներ, բնանկարներ և ժանրային նկարներ։ 1953 թվականից մասնակցել է ցուցահանդեսների` ներկայացնելով իր աշխատանքները Լենինգրադի կերպարվեստի առաջատար վարպետների կողքին։ 1960 թվականից եղել է Լենինգրադի նկարիչների միության անդամ։ Նրա ստեղծագործություններից են «Լենինգրադի բնանկարը» (1958 թվական), «Ստուդիայում» (1961 թվական), «Կոմպոզիտոր Ֆերենց Լիստի դիմանկարը» (1963 թվական), «Կոնստանտին Ցիոլկովսկու դիմանկարը» (1970 թվական), «Փառքի շքանշանի լիարժեք ասպետ, 45-րդ հրետանային հրանոթի հրամանատար, Խորհրդային Միության հերոս Ն. Կուզնեցովի դիմանկարը» (1985 թվական) և այլ նկարներ։ 
Պավել Ուտկինը մահացել է 1990 թվականի հուլիսի 4-ին, Լենինգրադում` յոթանասուն տարեկան հասակում։ Նրա ստեղծագործությունները պահվում են Ռուսաստանի և այլ երկրների թանգարաններում և մասնավոր հավաքածուներում։ 


== Ծանոթագրություններ ==


== Գրականություն ==
Центральный Государственный Архив литературы и искусства. СПб. Ф.78. Оп.8. Д.472.
Выставка произведений ленинградских художников 1961 года. Каталог. — Л: Художник РСФСР, 1964. — с.41.
Справочник членов Ленинградской организации Союза художников РСФСР. — Л: Художник РСФСР, 1987. — с.135.
40 лет Великой победы. Выставка произведений художников — ветеранов Великой Отечественной войны. Каталог. — Л: Художник РСФСР, 1990. — с.14.
Matthew Cullerne Bown. A Dictionary of Twentieth Century Russian And Soviet Painters. 1900 — 1980s. — London: Izomar Limited, 1998.
Иванов С. В. Неизвестный соцреализм. Ленинградская школа. — Санкт-Петербург: НП-Принт, 2007. — с.390. ISBN 5-901724-21-6, ISBN 978-5-901724-21-7.
Юбилейный Справочник выпускников Санкт-Петербургского академического института живописи, скульптуры и архитектуры имени И. Е. Репина Российской Академии художеств. 1915—2005. — Санкт Петербург: «Первоцвет», 2007. — с.71.
Massaya TV

Massaya TV (արաբ․՝ قناة مسايا الفضائية‎‎)՝ սիրիական մասնավոր արբանյակային հեռուստաալիք։ Կենտրոնակայանը գտնվում է Դամասկոսում և Դուբայում։ Հեռուստաալիքը մասնագիտացել է տարբեր տեսակի համերգների ու նմանատիպ միջոցառումների հեռարձակման գործում։ Massaya TV-ն առաջարկում է դիտել նաև դիմահարդարման և գեղեցիկ տեսք ապահովող մասնագետների հարցազրույցներ։
Բանյոլո Մելլա

Բանյոլո Մելլա (իտալերեն՝ Bagnolo Mella), կոմունա Իտալիայում, Լոմբարդիա մարզի Բրեշիա գավառում։
Բնակչությունը կազմում է 11375 մարդ, խտությունը՝ 367 մարդ/կմ²։ Զբաղեցնում է 31 կմ² տարածք։ Փոստային ինդեքս՝ 25021։ Հեռախոսային կոդ՝ 030։
Կոմունայի հովանավորներն են Սրբոց Պրոցեսը և Մարտինյանը։ Տոնը նշվում է հուլիսի 2-ին։


== Արտաքին հղումներ ==
Բնակավայրի գլախավոր կայք (իտալ.)


== Ծանոթագրություններ ==
Շիմոյո

Շիմոյո (պորտ.՝ Chimoio), քաղաք Մոզամբիկի արևմուտքում, հանդիսանում է Մանիկա նահանգի վարչական կենտրոն։


== Աշխարհագրություն ==
Շիմոյո քաղաքը գտնվում է Մոզամբիկի արևմտյան մասում՝ այսպես կոչված Բեյրայի միջնամասում։ Շիմոյոն երկրի 5-րդ խոշոր քաղաքն է, որը գտնվում է ռազմավարական նշանակություն ունեցող երկաթուղային գծի վրա, որը կապում է Բեյրա նավահանգիստը Զիմբաբվեի մայրաքաղաք Հարարեի հետ։ Շիմոյոյից ոչ հեռու ՝ Զիմբաբվեի հետ սահմանին, գտնվում է Մոզամբիկի ամենաբարձր սարը ՝ Բինգան (ծովի մակարդակից 2,436 մ)։ Քաղաքը շրջապատված է արևադարձային անտառներով, որտեղ բնակվում են կապիկներ, անտիլոպներ և այլ վայրի կենդանիներ։


== Պատմություն ==
Նախկինում քաղաքը գտնվում էր Մոնոմոտափա կայսրության տարածքում և կոչվում էր Մանդինգո։ 1916 թվականինին այն պորտուգալացու կողմից վերանվանվեց Վիլա Փերի (անվանվեց Մոզամբիկի այն ժամանակվա նահանգապետի անունով)։ Քաղաքի կարգավիճակ է ստացել 1969 թվականից։ 1975 թվականին Մոզամբիկին անկախություն շնորհելուց հետո այն վերանվանվել է Շիմոյո։


== Բնակչություն ==
Քաղաքի բնակչության թվաքանակը 2007 թվականի տվյալներով կազմում է 238 976 մարդ։


== Ծանոթագրություն ==
Գավառագետ

Գավառագետ, գետ Հայաստանի Գեղարքունիքի մարզում` Սևանա լճի ավազանում։ Սկիզբ է առնում Գեղամա լեռնավահանի հյուսիսային լանջից, 3050 մ բարձրությունից և թափվում Սևանա լիճը։ Երկարությունը 50 կմ է, ջրահավաք ավազանը` 480 կմ²։ Ձմռանը սառցակալում է։ Սնումը հիմնականում ստորերկրյա (83%) է, վարարումը՝ ապրիլ-հունիսին։ Տարեկան միջին ծախսը 3,82 մ³/վ, առավելագույնը՝ 72,6 մ³/վ (1928-ի ապրիլի 7, Նորատուս գյուղ), հոսքը՝ 120,6 միլիոն մ³։ Ջրերն օգտագործում են ոռոգման նպատակով։


== Ծանոթագրություններ ==
Էնմեն

Էնմեն (ֆր.՝  Ennemain), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 240 մարդ, բնակչության խտությունը` 37.27 մարդ/կմ²։ Բնակավայրը զբաղեցնում է 6.44 կմ² տարածք։


== Աշխարհագրություն ==
Գտնվում է Փարիզ քաղաքից 120 կմ հյուսիս, Ամյեն քաղաքից 50 կմ արևելք։


== Բնակչություն ==


== Տնտեսություն ==
2010 թվականին ուներ 147 աշխատունակ (15-64 տարեկան)  բնակիչ, որոնցից ակտիվ էին 106-ը, իսկ ոչ ակտիվները` 41։ Ակտիվության ցուցանիշը կազմում է 72,1 %։ 106 աշխատունակ մարդկանցից աշխատել է 91 անձ (47 տղամարդ և 44 կին)։ Գործազուրկ են եղել 15 անձ (10 տղամարդ և 5 կին)։ 41 անաշխատունակներից 12-ը եղել են աշակերտներ կամ ուսանողներ, 17-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տիպիկանու շրջան (Ինդիանա)

Տիպիկանու շրջան (անգլ.՝ Tippecanoe County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 1.295 կմ² է, բնակչությունը՝ 172.780 մարդ (2010 թ. տվյալներով)։ Շրջկենտրոնն է Լաֆայետ բնակավայրը։ Կազմավորվել է 1826 թ.։
Նովոե Մեստո

Նովոե Մեստո (ռուս.՝ Новое Место), գյուղ Ռուսաստանի Բրյանսկի մարզի Նովոզիբկովսկի շրջանի կազմում։
Բնակչությունը 2010 թվականին գրանցված տվյալներով կազմում էր 437 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լյուքսեմբուրգի ֆուտբոլի առաջնություն 1998-1999

Լյուքսեմբուրգի ֆուտբոլի առաջնություն 1998-1999, Լյուքսեմբուրգի 85-րդ ֆուտբոլի առաջնությունը։ Մրցաշարի չեմպիոն է դարձել «Ժենես Էշը»։ Մրցաշարին մասնակցել է 12 թիմ։ Մրցաշարը տեղի է ունեցել 1998 թվականի օգոստոսի 22-ից մինչև 1999 թվականի մայիսի 21-ը։


== Արտաքին հղումներ ==
Վիճակագրությունը RSSSF կայքում
Պրանիկի

Պրանիկի (ռուս.՝ Праники), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խավալ

Խավալ, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Հինձոր

Հինձոր, գյուղ Արևմտյան Հայաստանում, Բիթլիսի վիլայեթի Բիթլիսի գավառում։
Բնակչության մասին տեղեկություններ չեն պահպանվել։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Dear Socks, Dear Buddy

Dear Socks, Dear Buddy: Kids' Letters to the First Pets (թարգմ․՝ «Թանկագին Սոքս, թանկագին Բադդի․ մանկական նամակներ առաջին ընտանի կենդանիներին»), երեխաների համար նախատեսված գիրք, որը գրել է ԱՄՆ առաջին տիկին Հիլարի Քլինթոնը։ Թողարկվել է 1998 թվականին Simon & Schuster հրատարակչության կողմից։
Սյուժեն պատմում է Սպիտակ տանը 1992-1996 թվականներին ապրած ընտանի կենդանիների՝ Սոքս կատվի և Բադդի շան մասին։


== Պատում ==
Գրքում տեղ են գտել ավելի քան 50 նամակներ, որոնք Քլինթոնների երեխաներ գրել են ընտանի կենդանիներին, ինչպես նաև Սոքս կատվի և Բադդի շան շուրջ 80 լուսանկարներ։ Նաև ներառվել են Բիլ Քլինթոնի որոշ նամակներ, որոնցում նա խոսում է կենդանիների վարքի և նրանց միջև մրցակցության մասին։
Վերջում տրվում է տնային կենդանիների խնամքի մի քանի խորհուրդ և կոչ՝ սովորեցնել երեխաներին արտահայտել իրենց մտքերը նամակում։ Վերջին գլուխը ստացել է «Նշում Ամերիկայի պարկերի և գանձերի փրկության մասին» անվանումը։


== Պատմություն ==

Գիրքը գրելու գաղափարը հայտնվել է Simon & Schuster հրատարակչության մոտ Հիլարի Քլինթոնի մեկ այլ բեսթսելերի՝ «It Takes a Village» գրքի հաջողությունից հետո։ Մտահղացման հեղինակների կարծիքով՝ դա Սպիտակ տանը ընտանի կենդանիների մասին գրքերի մի ամբողջ շարքի լավ շարունակությունն էր, նախորդ մասը գրել է Բարբարա Բուշը Միլլի շան մասին։
1998 թվականի հունիսին հրապարակայնորեն հայտարարվել է գիրք թողարկելու մտադրության մասին։ Լրագրող Լինդա Քուլմանն օգնել է Քլինթոնին գրել և խմբագրել այն։ Book պարբերականն ավելի ուշ Քուլմանին բնութագրել է որպես գրական նեգր։ Տպաքանակը կազմել է 500 հազար օրինակ, ընդ որում՝ վաճառվել է 350 հազար օրինակ։ Գովազդային արշավը զանգվածային չէր, ինչպես այն անցկացվել է «It Takes a Village» գրքի դեպքում, ուստի վաճառքները նույնպես նվազել են (որպես մեկ այլ պատճառ է նշվել հատուկ ժանրը)։ Բիլ Քլինթոնը գիրքը չի գովազդել Քլինթոն-Լևինսկի սկանդալի և դրան հաջորդած իմպիչմենտի պատճառով։


== Եկամուտ ==
Հիլարի Քլինթոնի հայտարարության համաձայն՝ նա կանխավճար չի ստացել գիրք գրելու համար։ Բոլոր եկամուտները նա փոխանցել է National Park Foundation-ին՝ ԱՄՆ ազգային պարկերի ծառայության պաշտոնական բարեգործական կազմակերպությանը։ Հրատարակիչը նաև հայտարարել է, որ գումարի մի մասը կփոխանցվի հիմնադրամին։ Գրականության Հեղինակային իրավունքները նույնպես փոխանցվել են հիմնադրամին, որպեսզի ազատվեն հարկերի վճարումից։


== Ծանոթագրություններ ==
Պոդլիստվենկի

Պոդլիստվենկի (ռուս.՝ Подлиственки), գյուղ Ռուսաստանի Խակասիա հանրապետության Օրջոնիկիձեևսկի շրջանի կազմում։
Բնակչությունը 2004 թվականին գրանցված տվյալներով կազմում էր 68 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովոբալտաչևո (այլ կիրառումներ)

Նովոբալտաչևո, կարող է վերաբերել՝

Նովոբալտաչևո - գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Նովոբալտաչևո - գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում։
Նովոբալտաչևո - գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Զլատա Մոգլենացի

Զլատա Մոգլենացի (բուլղար․՝ Света Великомъченица Злата Мъгленска, հուն․` Αγία Χρυσή), արևելյան ուղղափառ եկեղեցու սուրբ, որի պաշտամունքը տարածված է սերբական և բուլղարական եկեղեցիներում։ Ըստ Գրիգորյան օրացույցի՝ Զլատա Մոգլենացու հիշատակության օրը նշվում է հոկտեմբերի 13-ին կամ նույն ամսվա 18-ին։


== Կենսագրություն ==
Սուրբ Զլատայի կարճատև կյանքի մասին տեղեկություններ մեզ հայտնի են 1799 թվականին Նիկոդիմոս Սրբագրի գրած աշխատությունից, որն էլ վկայում է սրբի նահատակության մասին։ Նրա խոսքերով՝ Զլատան ապրել է Սլատինա անունը կրող գյուղում, որը գտնվում է ժամանակակից Հունաստանի Պելայի նոմոսի Խրիսի գյուղում։
Ծնվել է անբարեկեցիկ հոգևորականի ընտանիքում՝ լինելով տան ամենափոքր զավակը (ունեցել է ևս երեք քույրեր)։ Զլատան եղել է առեղծվածային գեղեցկության տեր օրիորդ։ Հենց հատկության շնորհիվ էլ նա գրավում է թուրք ազնվատոհմիկ մի երիտասարդ ուշադրությունը, ով էլ հրամայում է առևանգել Զլատային և տանել իր մոտ։
Ապարանքում նա փորձել է ամեն կերպ կրոնափոխ անել նրան՝ խոստանալով իսլամի ընդունումից հետո ամուսնանալ վերջինիս հետ։ Շուտով նրա դեմ են դուրս գալիս մուսուլմանի հարազատները, ովքեր սպառնում են քրիստոնեությունը չուրանալու դեպքում նրան ենթարկել մահապատժի։ Զլատան վերստին հրաժարվում է պայմանը կատարելուց, որի պատճառով էլ ենթարկվում է խոշտանգումների։ Նրան ձողերով ծեծի են ենթարկում և ապա մտրակահարում։ Մահվանից առաջ Զլատան խնդրել է իր համար աղոթել Ստավրոնիկիտայի վանքում։
Մահից հետո թուրք ավազակները թրախողոխ են անում Զլատայի անշնչացած մարմինը։ Նրան գաղտնի կերպով թաղվում է գյուղացիներից մեկի կողմից։ 1912 թվականին նա դասվում է արևելյան ուղղափառ եկեղեցու սրբերի դասին։ Նրա պաշտամունքն առավել տարածված է Մակեդոնիայի Հանրապետությունում և Բուլղարիայում։


== Ծանոթագրություններ ==


== Արտաքին հղումներ ==
Զլատա Մոգլենացի // ուղղափառ հանրագիտարան. —Մոսկվա, ՌԴ, 2009. — Т. 20. — С. 192. — ISBN 978-5-89572-026-3.
Զլատա Մոգլենացու կյանքն ու նահատակությունը Archived 2012-04-05 at the Wayback Machine. (բուլղ.)
Քլարկ շրջան (Ջորջիա)

Անվան այլ կիրառումների համար տե՛ս՝ Քլարկ շրջան (այլ կիրառումներ)Քլարկ շրջան (անգլ.՝ Clarke County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 313 կմ² է, բնակչությունը՝ 101.489 մարդ (2010 թ. տվյալներով)։ Շրջկենտրոնն է Աթենք բնակավայրը։ Կազմավորվել է 1801 թ.։
Թատերական հրապարակ (Դոնի Ռոստով)

Թատերական հրապարակ (ռուս.՝ Театральная площадь), Ռուսաստանի Դոնի Ռոստով քաղաքի գլխավոր հրապարակը։ Գտնվում է Պրոլետարսկի շրջանում։ Քաղաքի բոլոր նշանակալի իրադարձությունները` Քաղաքի օրերը, համերգները, շքերթները, հրավառությունները անցկացվում են այս հրապարակում։


== Նկարագրություն ==
Հրապարակում են գտնվում Հյուսիսկովկասյան երկաթուղու գլխավոր վարչությունը, Ռոստովի Մաքսիմ Գորկու անվան դրամայի ակադեմիական թատրոնը, մի շարք հայտնի ընկերությունների (օրինակ, Ստելլա-բանկի) գրասենյակները։
Թատրոնի շենքը կառուցված է խորհրդային կոնստրուկտիվիզմի ոճով և ունի տրակտորի տեսք։
Հյուսիսկովկասյան երկաթուղու գլխավոր վարչության շենքը (նախկին Վլադիկավկազի երկաթուղու վարչություն) XX դարի հասարակական ճարտարապետության հուշարձան է։ Այն կառուցված է մոդեռն ոճի ռացիոնալիստական ուղղության ավանդույթներով։
Հրապարակում են նաև Հայրենական մեծ պատերազմում տարած հաղթանակի 40-ամյակի առթիվ տեղադրված «Գերմանաֆաշիստական զավթիչներից Դոնի Ռոստով քաղաքն ազատագրող զինվորներին» հուշարձանը։ Դա վրան-թիկնոցը հագին հունական Նիկե աստվածուհու ոճավորված ոսկեզօծ պատկերով 72 մետր բարձրությամբ ստելա է։
Թատրոնի հարևանությամբ է գտնվում շատրվանների խումբը, քանդակային կոմպոզիցիայի հեղինակն է Եվգենի Վուչետիչը։ Շատրվանը կենտրոնում պատվանդանի վրա չորս ատլանտներով արձանախմբով քառակուսի ավազան է։ Ատլանտները պահում են դեպի վեր ցայտող շիթերով գավաթը։ Խումբը շրջապատված է պատվանդանների վրա գորտերով և կրիաներով, որոնց բերաններից ցայտում են հորիզոնական շիթեր։ Քաղաքային լեգենդը վկայում է, որ երիտասարդ քանդակագործն այդ երկկենցաղների մռութներին տվել է քաղաքի որոշ պաշտոնյաների դիմագծեր։ Քանդակները պատրաստված են բետոնից։
Հրապարակի նոր տեսարժանիքը 2016 թվականին կառուցված «Մեկ երկինք» պտտվող անիվն է։ Հարմարավետ խցիկով կարելի է բարձրանալ մինչև 65 մետր և վերևից դիտել քաղաքի թաղամասերն ու Դոն գետի շրջակայքը։ Անիվը բարձրությամբ երկրորդն է Ռուսաստանում։


== Պատկերասրահ ==

		
		
		
		


== Ծանոթագրություններ ==
Սորորատ

Սորորատ (լատ․ soror — քույր), սովորույթ, որի համաձայն, տղամարդն ամուսնական հարաբերությունների մեջ էր մտնում մի քանի կանանց՝ հարազատ քույրերի կամ զարմուհիների հետ։ Սորորատ առաջինը նկարագրել է Լ․ Գ․ Մորգանը։ Տերմինը մտցրել է Զ․ Ֆրեյզերը, որը սորորատի վերաբերյալ փաստեր է հավաքել Ամերիկայի, Ասիայի, Օվկիանիայի և Աֆրիկայի մի շարք ժողովուրդների մոտ։ Գիտնականները սորորատը դիտում են իբրև խմբամուսնության մնացուկ։
Գևին Փրեթոր Փիննեյ

Գևին Փրեթոր Փիննեյ (անգլ.՝ Gavin Pretor-Pinney, 20-րդ դար), անգլիացի գրող, գիտահանրամատչելի գրքերի հեղինակ։


== Կյանք և ստեղծագործություն ==
Գևին Փրեթոր Փիննեյը ծնվել և մեծացել է Լոնդոնում։ Նա սովորել է Վեստմինստերյան դպրոցում, իսկ հետո՝ սուրբ Մարտինի անվան արվեստի և դիզայնի կենտրոնական քոլեջում։ Բրիտանական The Idler ամսագրի հիմնադիրներից մեկն է։ 2004 թվականին հիմնել է «Ամպերի սիրահարների ընկերություն»-ը, որը 2016 թվականի դրությամբ ունի ավելի քան 40 000 անդամ՝ տարբեր երկրներից։
Գևին Փրեթոր Փիննեյը՝ մի շարք գրքերի հեղինակ է, որոնք նվիրված են ամպերին (The Cloudspotter’s Guide (2006 թվական), A Pig with Six Legs and Other Clouds (2007 թվական), The Cloud Collector’s Handbook (2009 թվական)), ինչպես նաև Clouds That Look Like Things: From The Cloud Appreciation Society ալբոմը կազմողն է. ալբոմի մեջ ներառված են հասարակության անդամների լուսանկարներ։ Նա պարբերաբար հանդես է գալիս դասախոսություններով, որոնցում նա մարդկանց կոչ է անում հաճախ նայել երկնքին և չարհամարհել այն զարմանահրաշ գեղեցկությունը, որը մեզ նվիրում են ամպերը։
2009 թվականին BBC-ն փաստագրական ֆիլմ է նկարահանել Գևին Փրեթոր Փիննեյի մասին, որը կոչվում է«Cloudspotting»:
2011 թվականին Փրեթոր Փիննեյը Թագավորական ընկերության կողմից մրցանակ ստացավ՝ լավագույն գիտական գրքի համար. այդ պատվավոր մրցանակին արժանացավ նրա գրչին պատկանող The Wavewatcher’s Companion գիրքը։


== Ռուսերենով արված հրապարակումներ ==
Գևին Փրեթոր Փիննեյ։ Զբաղմունքային ամպատեսություն։ Ամպերի սիրահարների համար դասագիրք = The Cloudspotter's Guide. — Гаятри, 2007. — 400 с. — 2000 экз. — ISBN 978-5-9689-0088-3
Գևին Փրեթոր Փիննեյ։ Զբաղմունքային ամպատեսություն = The Wavewatcher's Companion. — Гаятри, 2012. — 416 с. — ISBN 978-5-904584-33-7


== Տես նաև ==
Ամպերի սիրահարների ընկերություն


== Ծանոթագրություններ ==


== Արտաքին հղումներ ==
«Сайт «Общества любителей облаков»» (անգլերեն)։ Վերցված է 2015-07-08 
«Выступление Г. Претор-Пинней на сайте конференции TED (видео)» (անգլերեն)։ Վերցված է 2015-07-08 
«Интервью с Г. Претор-Пинней» (անգլերեն)։ Վերցված է 2015-07-08 
Joe Shute (20.09.2015)։ «Cloudy with a chance of contentment» (անգլերեն)։ The Telegraph։ Վերցված է 2015-09-30 
Cornelia Dean (28.03.2011)։ «A Guide to Entice Heads Into the Clouds» (անգլերեն)։ The New York Times։ Վերցված է 2016-05-08 
Jon Mooallem (04.05.2016)։ «The Amateur Cloud Society That (Sort Of) Rattled the Scientific Community» (անգլերեն)։ The New York Times։ Վերցված է 2016-05-08
Ծովի լռությունը (ֆիլմ, 1949)

Անվան այլ կիրառումների համար տե՛ս՝ Ծովի լռությունը (այլ կիրառումներ)«Ծովի լռությունը» (ֆր.՝ Le Silence de la mer), ֆրանսիացի ռեժիսոր Ժան-Պիեռ Մերվիլի 1949 թվականին Ժան Մարսել Բրուլերի («Վերկոր» կեղծանվամբ) համանուն վեպի հիման վրա նկարահանած ֆիլմը։ Սա Ժան-Պիեռ Մելվիլի առաջին գեղարվեստական ֆիլմն է։
1941 թվականին տեղի ունեցող պատմությունը վերաբերում է ֆրանսիացու (Ժան-Մարի Ռոբեն) և նրա զարմուհու (Նիկոլ Ստեֆան) ու գերմանացի լեյտենանտ Վերներ ֆոն Էբրենաքի (Հովարդ Վերնոն) հարաբերություններին, որը Ֆրանսիայի գերմանական օկուպացիայի ժամանակ բռնագրավել էր նրանց տունը։ Ֆիլմն իրականում նկարահանվել է Բրուլերի Փարիզից դուրս գտնվող տանը։
Ֆիլմը բնութագրվել է որպես «հակա-կինեմատոգրաֆիական»՝ լուռ ֆրանսիացու և նրա զարմուհու պատմությունը յուրահատուկ մեթոդով ներկայացնելու շնորհիվ։ Ֆիլմը Մելվիլի Դիմադրության շարժմանը նվիրված շարքից է։
2017 թվականին ֆիլմը ներկայացվել է Ոսկե ծիրան կինոփառատոնի «Հարգանքի տուրք» Ժան-Պիեռ Մելվիլ-100 ծրագրում։


== Դերերում ==
Հովարդ Վերնոն
Նիկոլ Ստեֆան
Ժան-Մարի Ռոբեն
Ամի Աառո
Ժորժ Պատրի


== Նկարահանող խումբ ==
Պրոդյուսեր(ներ)՝ Ժան-Պիեռ Մելվիլ, Մարսել Կարտյե
Ռեժիսոր՝ Ժան-Պիեռ Մելվիլ
Սցենարի հեղինակ՝	Ժան-Պիեռ Մելվիլ
Օպերատոր՝ Անրի Դըկաե
Երաժշտությունը` Էդգար Բիշով
Հնչյունային ձևավորող`	Ժակ Կառեր


== Ծանոթագրություններ ==


== Արտաքին հղումներ ==
«Le Silence de la Mer»(անգլ.) ֆիլմը allmovie կայքում:
Le Silence de la mer at Turner Classic Movies


== Աղբյուրներ ==
Vincendeau, Ginette (2003). Jean-Pierre Melville An American in Paris. British Film Institute. ISBN 0851709494.
კ

Կան (վրաց.՝ კანი), վրացական այբուբենի տասնմեկերորդ տառը։ Համապատասխանում է հայերեն Կ կ տառին։ Թվային արժեքը 20։

Յունիկոդ :
ասոմթավրուլի՝ Ⴉ : U+10A9
մխեդրուլի և նուսխուրի՝ კ : U+10D9


== Ծանոթագրություններ ==
Կամենկա (գյուղ, Կոլոմենսկի շրջան)

Անվան այլ կիրառումների համար տե՛ս՝ ԿամենկաԿամենկա (ռուս.՝ Каменка), գյուղ Ռուսաստանի, Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վերեշչակինո

Վերեշչակինո (ռուս.՝ Верещакино), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գարեսիո

Գարեսիո (իտալերեն՝ Garessio), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 3478 մարդ (2008 թվականի տվյալներով)։ Բնակչության խտությունը՝ 27 մարդ/կմ²։ Տարածքը՝ 131 կմ²։ Փոստային ինդեքս՝ 12075։ Հեռախոսային կոդ՝ 0174։
Բնակավայրի հովանավորն է համարվում սուրբ Սան Ռոկկո է լա Մադոննա դել Ռոսարիոն։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս. 0174 805611
Էլեկտրոնային փոստ. info@comunegaressio.it
Պաշտոնական կայք. www.garessio.net


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կարամելիք

Կարամելիք, գյուղ Արևմտյան Հայաստանում, Վանի վիլայեթի Արճեշի գավառակում։ Գտնվում էր Արճեշ քաղաքից 7 կմ հյուսիս֊արևմուտք, Վանա լիճը թափվող մի գետակի ափին, հարթավայրում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Կիսլյոնկա

Կիսլյոնկա (ռուս.՝ Кислёнка), գյուղ Ռուսաստանի Նիժնի Նովգորոդի մարզի Պիլնինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միստերիաներ

Միստերիաներ, որոշ աստվածությունների (գլխավորապես մեռնող և հառնող բնությունը մարմնավորող) պաշտամունքին ձոնված գաղտնի ծիսակատարություններ ու արարողություններ անտիկ աշխարհում։ Հին Հունաստանում առավել հայտնի միստերիաներից են եղել Ելևսինյանը (պտղաբերության դիցուհի Դեմետրեի և նրա դուստր Պերսեփոնեի պատվին), Բաքոսյանը (Դիոնիսոսի պատվին), Որփեոսյանը (Որփեոսի պատվին) և Սամոթրակյանը (Կաբիրաների պատվին)։ Միստերիաները կատարվել են գերազանցապես գիշերները՝ ջահերի ներքո և, սովորաբար, ուղեկցվել են ողբահանդեսներով, խրախճանքներով, երաժշտությամբ, երգերով ու պարերով։ Միստերիաների մասնակիցներին միստիգոգոսը խստորեն պարտավորեցրել է չհրապարակել աստվածների գաղտնի անունները և միստերիաների ժամանակ կատարվող սրբազան ծեսերն ու արարողությունները (մաքրագործումներ, աղոթքներ, օրհնանքներ, անեծքներ, հաղորդում, զոհաբերումներ և այլն)։ Այդ ծեսերն ու արարողությունները մատուցվել են սրբազան ասքերի ու առասպելների դրամատիկական ներկայացումների ձևով, որոնցում զգալի տեղ է տրվել խորհրդապաշտական մտքերի մեկնաբանմանը։ Օրինակ, Բաքոսյան միստերիաների մասնակիցները պատկերել են Դիոնիսոսի տանջանքը, մահը և հարությունը և այլն։ Այդ ներկայացումների ազդեցությամբ են սկզբնավորվել հին հունական ողբերգությունները։ Հին Հռոմում միստերիաները(հատկապես Բաքոսի, Կիբելայի, Իզիդայի, Միհրի) մեծ տարածում են գտել Հանրապետության վերջին շրջանում։ Անտիկ միստերիաներից են ծագել քրիստոնեական եկեղեցու որոշ խորհրդածեսերը (մեղքերի թողություն, մկրտություն և այլն) և միջնադարյան կրոնական դրամաները (տես՝ Միսաերիա)։
Նշան Մղիկյան

Նշան Մղիկյան (, Երզնկա, Էրզրումի վիլայեթ, Օսմանյան կայսրություն - 1915, Կամախ, Բաղեշ, Բիթլիսի վիլայեթ, Օսմանյան կայսրություն), հայ ատամնաբույժ։


== Կենսագրություն ==
Նշան Մղիկյանը ծնվել է Կա­րի­նի նա­հան­գի Երզնկայի գավառի կենտրոն Երզն­կա քաղաքում։ Ատամնաբույժ է աշխատել։
Սպանվել է 1915 թվականին, Կարինի նահանգի Երզնկայի գավառի Կամախի (Քեմախ) գավառակի կենտրոն Կա­մախ ավանում։


== Գրականություն ==
Հայ բժշկութեան տուած զոհերը, ցուցակագրուած վաւերական փաստերով, Կ. Պոլիս, 1919։
Յուշամատեան Մեծ Եղեռնի (1915-1965), պատրաստեց Գերսամ Ահարոնեան, Պէյրութ, 1965։
Թէոդիկ, Յուշարձան նահատակ մտաւորականութեան, Բ. տպագրութիւն, Երեւան, ապրիլ 24, 1985։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Չքնաղի պատմության և մշակույթի անշարժ հուշարձանների ցանկ (Արագածոտնի մարզ)

Այս հոդվածը ներկայացնում է Արագածոտնի մարզի Չքնաղ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 7 հուշարձան (5 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==